Glaucoma

Glaucoma be a group of eye diseases wey fi lead to damage of de optic nerve. De optic nerve dey transmit visual information from de eye to de brain. Glaucoma fi cause vision loss if dem lef am untreated. Na dem dey bell am de "silent thief of sight" secof de loss of vision usually dey occur slowly over a long period of time. A major risk factor give glaucoma be increased pressure within de eye, dem know as intraocular pressure (IOP). E be associated plus old age, a family history of glaucoma, den certain medical conditions anaa de use of sam medications. De word glaucoma dey cam from de Ancient Greek word  (glaukós), wey dey mean 'gleaming, blue-green, gray'.

Of de different types of glaucoma, dem dey bell de most common open-angle glaucoma den closed-angle glaucoma. Insyd de eye, a liquid dem call aqueous humor, wich be produced by de ciliary body, dey help to maintain shape den dey provide nutrients. De aqueous humor normally dey drain thru de trabecular meshwork. Insyd open-angle glaucoma, de drainage be impeded, wey dey cause de build up of aqueous to accumulate insyd de anterior chamber wey dey cause de pressure insyd de eye to increase. Dis elevated pressure fi reduce vascular perfusion insyd de vitreous chamber den fi damage de optic nerve den peripheral glial tissues. Insyd closed-angle glaucoma, de drainage of de eye cam be suddenly blocked, wey dey lead to a rapid increase insyd intraocular pressure. Dis fi lead to intense eye pain, blurred vision, den nausea. Closed-angle glaucoma be an emergency wey dey require immediate attention.

If dem treat am early, de progression of glaucoma fi be slowed anaa even stopped. Regular eye examinations, especially if de person be over 40 anaa dem get a family history of glaucoma, be essential for early detection. Treatment typically dey include prescription of eye drops, medication, laser treatment anaa surgery. De goal of dese treatments be to decrease eye pressure.

Glaucoma be a leading cause of blindness insyd African Americans, Hispanic Americans, den Asians. Ein incidence dey rise plus age, to more dan eight percent of Americans over de age of eighty, den closed-angle glaucoma be more common insyd women.
 References 

 External links 

 Role of ocular blood flow in normal tension glaucoma, Advances in Ophthalmology Practice and Research, Volume 2, Issue 1, May–June 2022.
  GeneReview/NCBI/NIH/UW entry on Primary Congenital Glaucoma


Category:Articles wey dey contain video clips
Category:Blindness
Category:Translated from MDWiki